CELEX: 62019CN0857
Language: sk
Date: 2019-11-26 00:00:00
Title: Vec C-857/19: Návrh na začatie prejudiciálneho konania, ktorý podal Najvyšší súd Slovenskej republiky (Slovensko) 26. novembra 2019 – Slovak Telekom a.s v. Protimonopolný úrad Slovenskej republiky

3.2.2020   
            
            
               SK
            
            
               Úradný vestník Európskej únie
            
            
               C 36/19
            
         
      Návrh na začatie prejudiciálneho konania, ktorý podal Najvyšší súd Slovenskej republiky (Slovensko) 26. novembra 2019 – Slovak Telekom a.s v. Protimonopolný úrad Slovenskej republiky
      (Vec C-857/19)
      (2020/C 36/24)
      Jazyk konania: slovenčina
      
         Vnútroštátny súd, ktorý podal návrh na začatie prejudiciálneho konania
      
      Najvyšší súd Slovenskej republiky
      
         Účastníci konania pred vnútroštátnym súdom
      
      
         Sťažovateľ: Slovak Telekom a.s.
      
         Ďalší účastník konania: Protimonopolný úrad Slovenskej republiky
      
         Prejudiciálne otázky
      
      Otázka k výkladu ustanovenia čl. 11 ods. 6 prvá veta Nariadenia Rady (ES) č. 1/2003 (1) zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy:
      
                  1.
               
               
                  Znamená slovné spojenie „zbavuje tým orgány hospodárskej súťaže členských štátov ich práva na uplatňovanie článkov 81 a 82 Zmluvy“ (2) stratu právomoci orgánov členských štátov na uplatňovanie článkov 81 a 82 Zmluvy?
               
            
                  2.
               
               
                  Vzťahuje sa článok 50 (Právo nebyť stíhaný alebo potrestaný v trestnom konaní dvakrát za ten istý trestný čin) Charty základných práv Európskej únie, vyhlásenej 7. decembra 2000 v Nice aj na prípady správnych deliktov vo forme zneužitia dominantného postavenia podľa článku 102 Zmluvy o fungovaní Európskej únie, ktoré boli samostatne a nezávisle sankcionované Komisiou a orgánom členského štátu pri výkone ich právomoci podľa čl. 11 ods. 6 Nariadenia Rady (ES) č. 1/2003 zo 16. decembra 2002?
               
            
         (1)  Ú. v. ES 2003, L 1, s. 1; Mim. vyd. 8/002, s. 205.
      
         (2)  [v čl. 11 ods. 6, prvé vete, Nariadenia Rady (ES) č. 1/2003]